เรื่องร้องเรียน (ความปลอดภัย,สัตว์จรจัด) วันที่ 2023-02-21 02:16:24 — แขวงบางบอนใต้ เขตบางบอน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007105
ขอความช่วยเหลือให้นำสุนัขมีเจ้าของออกจากพื้นที่ บริเวณ ศูนย์กีฬาเฉลิมพระเกียรติ 84 พรรษา แขวงบางบอนเหนือ เขตบางบอน กรุงเทพมหานคร จุดสังเกตบริเวณที่มีสุนัข หากมาจากสถานีรถไฟ (ไม่ระบุชื่อสถานี) แล้ว ให้เดินมาเพียงไม่กี่ก้าว (ตามผู้ร้องแจ้ง) จะพบซอยที่อยู่ด้านซ้ายมือ ซึ่งเป็นเส้นทางที่จะเข้าไปสถานีรถไฟแสมดำ และเลยสถานีรถไฟมาก็จะมีสุนัขเป็นจำนวนมาก ซึ่งจะอยู่ห่างจากศูนย์กีฬาฯ ระยะทางไม่ไกล และมีอยู่ช่วงบริเวณห้องสมุดของศูนย์กีฬาฯด้วย รวมถึงมีสุนัขเข้าไปอาศัยอยู่ในสวนฯ จำนวนมากเช่นเดียวกันทำให้ประชาชนเกิดความกลัว เมื่อไปออกกำลังกายในช่วงค่ำและช่วงเช้าจะพบว่ามีสุนัขจำนวนมาก ซึ่งทราบว่าสุนัขเข้ามาอาศัยเป็นเวลานานแล้ว และผู้ร้องเพิ่งเข้ามาใช้เส้นทางดังกล่าว จึงได้รับความเดือดร้อนมาเป็นระยะเวลาประมาณ 2 เดือน แต่มีสุนัขอาศัยอยู่บริเวณดังกล่าวมาเป็นระยะเวลานานแล้ว ประกอบกับวันที่ 19 กุมภาพันธ์ 2566 ตั้งแต่ช่วงเช้ามืด มีรถบรรทุกดินมาถมพื้นที่ที่ซื้อไว้ (ที่ดินส่วนบุคคล) เพราะเป็นแอ่งน้ำตลอดซอย ตลอดเส้นทางจำนวนหลายแห่ง ทำให้มีดินร่วงหล่นบนถนนจำนวนมาก และโดยปกติจะมีการปิดรั้วไว้ แต่เมื่อมีการถมดินจึงเปิดรั้ว ทำให้มีสุนัข (มีอุปกรณ์คล้องคอและมีโบว์ผูกที่คอสุนัขคล้ายว่าเป็นสุนัขมีเจ้าของ) ที่มีการเลี้ยงไว้เฝ้าที่ดินออกมาไล่กัดผู้ร้อง ล่าสุดวันที่ 19 กุมภาพันธ์ 2566 ช่วงเวลาประมาณ 06.00-07.00 น. ผู้ร้องสัญจรผ่านบริเวณฯ มีสุนัขที่ผูกโบว์วิ่งตามไล่จะกัดผู้ร้องที่กำลังปั่นจักรยาน (ไม่ทราบรายละเอียดเจ้าของสุนัข) ซึ่งสร้างความเดือดร้อน จึงประสงค์ให้หน่วยงานที่เกี่ยวข้องนำสุนัขที่สวมปลอกคอออกจากพื้นที่ให้หมด เพื่อป้องกันอันตรายให้กับประชาชน เบื้องต้นช่วงก่อนหน้านี้มีรองผู้ว่าราชการฯ ลงพื้นที่ตรวจสอบพื้นที่ดังกล่าว ซึ่งจะมีผู้ใหญ่บ้านในพื้นที่เขตฯ ร่วมลงพื้นที่ด้วย มีประชาชนเคยเสนอไปว่า ภายในศูนย์กีฬาฯ มีแมวอาศัยอยู่ประมาณ 10 ตัว แต่ปัจจุบันไม่เห็นออกมา จึงไม่แน่ใจว่าหน่วยงานที่เกี่ยวข้องมีการแก้ไขปัญหาให้หรือไม่ 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata